Дадатак 9

**АСАБЛІВАСЦІ АРГАНІЗАЦЫІ АДУКАЦЫЙНАГА ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ГРАМАДАЗНАЎСТВА»**

**1. Вучэбныя праграмы**

У 2020/2021 навучальным годзе выкарыстоўваюцца наступныя вучэбныя праграмы:

|  |  |  |  |  |  |
| --- | --- | --- | --- | --- | --- |
| клас | IX | Х | | XI | |
| базав. узр. | павыш. узр. | базав. узр. | павыш. узр. |
| Год зацвярджэння (выдання) вучэбнай праграмы | 2019 | 2020 | 2020 | 2017 | 2016 |

Усе вучэбныя праграмы размешчаны на нацыянальным адукацыйным партале: [*http://adu.by / Адукацыйны працэс. 2020/ 2021 навучальны год / Вучэбныя прадметы. V-XI класы / Грамадазнаўства*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3816-obshchestvovedenie.html)*.*

Звяртаем увагу, што ў сувязі з паэтапным пераходам на абноўлены змест адукацыі, накіраваны на рэалізацыю кампетэнтнаснага падыходу, у 2020/2021 навучальным годзе па новай вучэбнай праграме (на базавым і павышаным узроўні) будуць вучыцца вучні X класа.

У змест вучэбнай праграмы X класа на **базавым узроўні** ўнесены наступныя змены:

некаторыя пытанні вылучаны ў асобныя тэмы для вывучэння («Канкурэнцыя і яе роля ў развіцці эканомікі», «Прававая дзяржава і грамадзянская супольнасць» і інш.);

уключаны актуальныя пытанні, якія адпавядаюць сучаснаму ўзроўню развіцця сацыяльна-гуманітарных ведаў («Менеджмент», «Маркетынг», «Сацыяльная палітыка»);

уведзена тэма «Сацыяльныя працэсы і змяненне грамадства» ў раздзел 1 «Сацыяльная сфера грамадства»;

выключана дубліраванне тэм і пытанняў, якія вывучаюцца на іншых вучэбных прадметах («Сям'я як сацыяльны інстытут», «Мастацтва» і інш.);

канкрэтызаваны асноўныя патрабаванні да вынікаў вучэбнай дзейнасці вучняў.

У змест вучэбнай праграмы X класа на **павышаным узроўні** ўнесены наступныя змены:

уведзены навучальны матэрыял прафарыентацыйнага характару;

павялічана колькасць гадзін на вывучэнне раздзела «Эканамічная сфера грамадства»;

павялічана колькасць гадзін на адпрацоўку спосабаў дзейнасці, арыентаваных на прымяненне ведаў і ўменняў пры вырашэнні вучэбна-пазнавальных задач, правядзенне вучэбных даследаванняў і падрыхтоўку праектаў;

канкрэтызаваны і пашыраны асноўныя патрабаванні да вынікаў вучэбнай дзейнасці вучняў.

У вучэбных праграмах прадугледжаны рэзервовы час у колькасці 5 гадзін на базавым узроўні і 4 гадзін на павышаным узроўні.

**2. Вучэбныя выданні**

У 2019/2020 навучальным годзе будуць выкарыстоўвацца наступныя вучэбныя дапаможнікі для вучняў:

**IX клас**

Обществоведение: учебное пособие для 9 класса учреждений общего среднего образования с русским языком обучения / А.Н. Данилов [и др.]; под ред. А.Н. Данилова. – Минск: Адукацыя і выхаванне, 2019;

Грамадазнаўства: вучэбны дапаможнік для 9 класа устаноў агульнай сярэдняй адукацыі з беларускай мовай навучання / А.М. Данілаў [і інш.]; пад рэд. А.М. Данілава. – Мінск: Адукацыя і выхаванне, 2020.

**X клас**

Обществоведение: учебное пособие для 10 класса учреждений общего среднего образования с русским языком обучения (с электронным приложением для повышенного уровня) / А.Н. Данилов [и др.]; под ред. А.Н. Данилова. – Минск: Адукацыя і выхаванне, 2020;

Грамадазнаўства: вучэбны дапаможнік для 10 класа устаноў агульнай сярэдняй адукацыі з беларускай мовай навучання (з электронным дадаткам для павышанага ўзроўню) / А.М.Данілаў [і інш.]; пад рэд. А.М. Данілава. – Мінск: Адукацыя і выхаванне, 2020.

**XI клас**

Обществоведение: учебное пособие для 11 класса общеобразовательных учреждений с русским языком обучения / М.И. Вишневский [и др.]; под ред. М.И. Вишневского. – Минск: Народная асвета, 2010.

Грамадазнаўства: вучэбны дапаможнік для 11 класа агульнаадукацыйных устаноў з беларускай мовай навучання / М.І. Вішнеўскі [і інш.]; пад рэд. М.І. Вішнеўскага. – Мінск: Адукацыя і выхаванне, 2010.

Электронныя версіі ўсіх новых вучэбных дапаможнікаў размешчаны на нацыянальным адукацыйным партале: [*http://e-padruchnik.adu.by/*](http://e-padruchnik.adu.by/).

Рэкамендацыі па працы з новымі вучэбнымі дапаможнікамі размешчаны на нацыянальным адукацыйным партале: [*http://adu.by / Адукацыйны працэс. 2020/ 2021 навучальны год / Вучэбныя прадметы. V-XI класы / Грамадазнаўства*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3816-obshchestvovedenie.html)*.*

Поўная інфармацыя аб вучэбна-метадычным забеспячэнні адукацыйнага працэсу па вучэбным прадмеце «Грамадазнаўства» ў 2020/2021 навучальным годзе размешчана на нацыянальным адукацыйным партале: [*http://adu.by / Адукацыйны працэс. 2020/ 2021 навучальны год / Вучэбныя прадметы. V-XI класы / Грамадазнаўства*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3816-obshchestvovedenie.html)*..*

**3. Арганізацыя адукацыйнага працэсу на павышаным узроўні**

На II ступені агульнай сярэдняй адукацыі вучэбны прадмет «Грамадазнаўства» можа вывучацца на павышаным узроўні ў IX класе ў аб'ёме не больш за 2 дадатковыя вучэбныя гадзіны на тыдзень. Рэкамендацыі па арганізацыі вывучэння грамадазнаўства на павышаным узроўні размешчаны на нацыянальным адукацыйным партале: [*http://adu.by / Адукацыйны працэс. 2020/ 2021 навучальны год / Вучэбныя прадметы. V-XI класы / Грамадазнаўства*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3816-obshchestvovedenie.html)*.*

Пры вывучэнні вучэбнага прадмета «Грамадазнаўства» ў X класе на павышаным узроўні выкарыстоўваецца электронны дадатак для павышанага ўзроўню «Грамадазнаўства. 10 клас», які размешчаны на рэсурсе *(*[*http://profil.adu.by/*](http://profil.adu.by/)*)* і ўключае вучэбны матэрыял базавага і павышанага узроўняў. Адначасова можа выкарыстоўвацца друкаванае выданне вучэбнага дапаможніка, прадугледжанае для навучання грамадазнаўству на базавым узроўні.

**4. Каляндарна-тэматычнае планаванне**

Згодна з пасадавымі абавязкамі настаўнік распрацоўвае каляндарна-тэматычнае планаванне (далей – КТП) з улікам часу, адведзенага ў вучэбнай праграме на вывучэнне асобных тэм па вучэбным прадмеце «Грамадазнаўства». Дадзенае КТП зацвярджаецца кіраўніком установы адукацыі да пачатку навучальнага года.

Настаўнік мае права выкарыстоўваць прыкладнае КТП па вучэбным прадмеце «Грамадазнаўства», рэкамендаванае НІА. Пры выкарыстанні КТП, рэкамендаванага НІА, настаўнік можа ўносіць на працягу навучальнага года ў межах вучэбных гадзін, адведзеных на вывучэнне вучэбнага прадмета, у прыкладнае КТП карэктывы ў залежнасці ад узроўню вынікаў вучэбнай дзейнасці і пазнавальных магчымасцяў вучняў, іншых аб'ектыўных абставінаў. У рубрыцы «Для заўваг» або на асобным аркушы, які ўкладаецца ў дапаможнік для настаўнікаў устаноў агульнай сярэдняй адукацыі «Прыкладнае каляндарна-тэматычнае планаванне», настаўнік фіксуе ўнесеныя змены, якія ўзгадняе з кіраўніком установы адукацыі. Аналагічным чынам афармляецца КТП пры арганізацыі вывучэння на II ступені агульнай сярэдняй адукацыі вучэбнага прадмета на павышаным узроўні.

Прыкладнае каляндарна-тэматычнае планаванне для X класа размешчана на нацыянальным адукацыйным партале [*http://adu.by / Адукацыйны працэс. 2020/ 2021 навучальны год / Вучэбныя прадметы. V-XI класы / Грамадазнаўства*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3816-obshchestvovedenie.html)*.*

**5. Асаблівасці арганізацыі адукацыйнага працэсу**

Звяртаем увагу, што на пачатку 2020/2021 навучальнага года неабходна арганізаваць паглыбленае паўтарэнне вучэбнага матэрыялу IV чвэрці 2019/2020 навучальнага года. Рэкамендацыі па арганізацыі паглыбленага паўтарэння размешчаны на нацыянальным адукацыйным партале: [*http://adu.by / Адукацыйны працэс. 2020/ 2021 навучальны год / Вучэбныя прадметы. V-XI класы / Грамадазнаўства*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3816-obshchestvovedenie.html)*.*

Рэзервовы час на вывучэнне вучэбнага прадмета, прадугледжаны вучэбнай праграмай, рэкамендуецца выкарыстоўваць для адпрацоўкі ведаў і ўменняў вучняў па найбольш складаных пытаннях, абагульнення і сістэматызацыі ведаў вучняў па вывучаным раздзеле, правядзення тэматычнага і выніковага кантролю вынікаў засваення зместу вучэбнага прадмета.

Звяртаем увагу, што з мэтай папярэджання перагрузкі вучняў пры выкананні дамашняга задання неабходна строга дазіраваць яго аб'ём; растлумачваць навучэнцам змест, парадак і прыёмы выканання дамашніх заданняў. Праектныя і творчыя заданні, якія патрабуюць выкарыстання дадатковай літаратуры, могуць быць прапанаваныя для выканання дома толькі па жаданні вучняў.

Для правядзення **факультатыўных заняткаў** прапануецца выкарыстоўваць вучэбныя праграмы, зацверджаныя пастановай Міністэрства адукацыі Рэспублікі Беларусь у 2020 годзе. Вучэбныя праграмы факультатыўных заняткаў па вучэбным прадмеце «Грамадазнаўства» і пералік ВМК для факультатыўных заняткаў размешчаны на нацыянальным адукацыйным партале: [*http://adu.by / Адукацыйны працэс. 2020/ 2021 навучальны год / Вучэбныя прадметы. V-XI класы / Грамадазнаўства*](https://adu.by/ru/homepage/obrazovatelnyj-protsess-2020-2021-uchebnyj-god/obshchee-srednee-obrazovanie-2020-2021/304-uchebnye-predmety-v-xi-klassy-2020-2021/3816-obshchestvovedenie.html)*.*

**6. Дадатковыя рэсурсы**

Пры падрыхтоўцы і правядзенні вучэбных заняткаў па грамадазнаўстве рэкамендуецца выкарыстоўваць матэрыялы, размешчаныя на:

нацыянальным адукацыйным партале [*http://www.adu.by/*](http://www.adu.by/)*;*

афіцыйным сайце Рэспублікі Беларусь [*https://www.belarus.by/*](https://www.belarus.by/by/travel/heritage)*;*

нацыянальным прававым партале [*http://pravo.by/*](http://pravo.by/)*;*

адзіным партале фінансавай пісьменнасці насельніцтва [*http://fingramota.by/*](http://fingramota.by/)*;*

сайце Арганізацыі Аб'яднаных Нацый у Беларусі [*http://www.un.by/*](http://www.un.by/)*;*

сайце Нацыянальнага статыстычнага камітэта Рэспублікі Беларусь [*http://www.belstat.gov.by/*](http://www.belstat.gov.by/)*;*

сайце Акадэміі паслядыпломнай адукацыі [*http://www.academy.edu.by*](http://www.academy.edu.by) на старонцы «У дапамогу педагогу і метадысту» і інш.

Звяртаем асаблівую ўвагу на адукацыйны патэнцыял гэтых рэсурсаў, паколькі яны прадастаўляюць добрыя магчымасці для фарміравання і ўдасканалення не толькі прадметных, але і метапрадметных вынікаў вучэбна-пазнавальнай дзейнасці вучняў.

У дапамогу настаўніку аўтарамі вучэбных дапаможнікаў для IX і X класа створаны блогі, у якіх публікуюцца метадычныя рэкамендацыі па выкарыстанні новых вучэбных дапаможнікаў у адукацыйным працэсе: [*https://hramadaznaustva.blogspot.com/*](https://hramadaznaustva.blogspot.com/).

**7. Арганізацыя метадычнай работы**

У 2020/2021 навучальным годзе для арганізацыі дзейнасці метадычных фарміраванняў настаўнікаў грамадазнаўства прапануецца адзіная тэма *«Удасканаленне прафесійнай кампетэнтнасці настаўнікаў грамадазнаўства па пытаннях арганізацыі вучэбна-пазнавальнай дзейнасці вучняў»*.

Развіццё прафесійных кампетэнцый педагогаў ажыццяўляецца праз працу метадычных фарміраванняў: школ маладога настаўніка, школ удасканалення педагагічнага майстэрства, школ перадавога педагагічнага вопыту, творчых і праблемных груп, раённага (гарадскога) метадычнага аб'яднання настаўнікаў па прадметах «Сусветная гісторыя», «Гісторыя Беларусі», «Грамадазнаўства». Дзейнасць гэтых метадычных фарміраванняў павінна планавацца на аснове аналізу вынікаў метадычнай работы за папярэдні навучальны год, з улікам прадметна-метадычнага ўзроўню і кваліфікацыйнай катэгорыі настаўнікаў, іх прафесійных інтарэсаў, запытаў.

**На жнівеньскіх прадметных секцыях настаўнікаў рэкамендуецца абмеркаваць наступныя пытанні:**

1. Нарматыўнае прававое і навукова-метадычнае забеспячэнне адукацыйнага працэсу па вучэбным прадмеце «Грамадазнаўства» ў 2020/2021 навучальным годзе:

новыя навучальныя праграмы па вучэбным прадмеце «Грамадазнаўства» для IX-X класаў;

новыя вучэбныя дапаможнікі для вучняў па вучэбным прадмеце «Грамадазнаўства» для IX-X класаў і асаблівасці работы з імі;

дапаможнікі для настаўнікаў, публікацыі ў навукова-метадычных часопісах «Гісторыя і грамадазнаўства» і «Беларускі гістарычны часопіс».

2. Аналіз вынікаў работы метадычных фарміраванняў настаўнікаў у 2019/2020 навучальным годзе. Планаванне работы раённага (гарадскога) метадычнага аб'яднання, творчых груп, школы маладога настаўніка і іншых метадычных фарміраванняў на 2020/2021 навучальны год.

На працягу навучальнага года рэкамендуецца разгледзець на пасяджэннях метадычных фарміраванняў настаўнікаў грамадазнаўства ***актуальныя пытанні*** методыкі навучання грамадазнаўству (з улікам існуючага эфектыўнага педагагічнага вопыту і прадметна-метадычнай падрыхтоўкі педагогаў рэгіёна):

фарміраванне метапрадметных, прадметных і асобасных кампетэнцый вучняў з дапамогай разнастайных метадаў самастойнай вучэбна-пазнавальнай дзейнасці на вучэбных занятках;

сучасныя метады актывізацыі вучэбна-пазнавальнай дзейнасці вучняў на ўроках грамадазнаўства;

развіццё пазнавальных інтарэсаў, самастойнасці вучняў падчас вучэбна-пазнавальнай дзейнасці па грамадазнаўстве;

фарміраванне каштоўнасных арыенціраў і прыярытэтаў вучняў падчас асваення імі змястоўна-дзейнаснага кампанента вучэбнага прадмета «Грамадазнаўства»;

медыяадукацыя як умова дасягнення метапрадметных і прадметных вынікаў навучання вучняў;

развіваючае інфармацыйна-адукацыйнае асяроддзе школы і грамадства як аснова для арганізацыі самастойнай вучэбна-пазнавальнай дзейнасці вучняў па грамадазнаўстве;

удасканаленне кантрольна-ацэначнага і рэфлексіўнага кампанентаў у арганізацыі вучэбна-пазнавальнай дзейнасці вучняў;

рэалізацыя прынцыпу дыферэнцыяцыі пры арганізацыі самастойнай вучэбна-пазнавальнай дзейнасці вучняў;

рэалізацыя міжпрадметных сувязей як аснова засваення веда-дзейнаснага зместу грамадазнаўства, фарміравання метапрадметных і прадметных кампетэнцый вучняў;

эфектыўнасць самаадукацыйнай дзейнасці настаўнікаў грамадазнаўства;

распаўсюджванне эфектыўнага вопыту выкладання грамадазнаўства як спосаб удасканалення прафесійнай кампетэнтнасці настаўніка.

З мэтай забеспячэння ўмоў для развіцця прафесійнай кампетэнтнасці настаўнікаў грамадазнаўства ў дзяржаўнай установе адукацыі «Акадэмія паслядыпломнай адукацыі» ў 2020/2021 навучальным годзе плануецца правядзенне павышэння кваліфікацыі і навучальных курсаў (тэматычных семінараў).

Падрабязная інфармацыя аб курсавых і міжкурсавых мерапрыемствах, рэкамендацыі па змесце і арганізацыі метадычнай работы з педагогамі ў 2020/2021 навучальным годзе будуць размешчаны на сайце дзяржаўнай установы адукацыі «Акадэмія паслядыпломнай адукацыі» *(*[*http://www.academy.edu.by/*](http://www.academy.edu.by/)*).*